## Pravilnik o primjeni Zakona o posebnom porezu na pivo

### NN 59/1994 (5.8.1994.), Pravilnik o primjeni Zakona o posebnom porezu na pivo

# MINISTARSTVO FINANCIJA

Na temelju članka 16. Zakona o posebnom porezu na pivo ("Narodne
novine". br. 51/94.) ministar financija donosi

## PRAVILNIK

### o primjeni Zakona o posebnom porezu na pivo

Članak 1.

Ovim se Pravilnikom podrobnije uređuje način izvješćivanja,. dostave
podataka i poreznog nadzora pri obračunavanju i plaćanju posebnog poreza
na pivo.

Članak 2.

(1) Pivovare. pivari i uvoznici piva obvezni su izvješćivati i dostaviti
nadležnoj ispostavi Porezne uprave prema njihovom sjedištu podatke o:

1. proizvodnim kapacitetima i njihovoj promjeni,

2. proizvedenom i isporučenom pivu te pivu na zalihi i u proizvodnji
- u pogonima, skladištima ili na drugim proizvodnim ili poslovnim mjestima.

3. uvozu piva,

4. zalihama piva u carinskom skladištu.

5, otpremi (izlasku) piva iz carinskog skladišta,

6. obračunu i uplati posebnog poreza.

(2) Pogoni odnosno proizvodne ili poslovne jedinice izvan sjedišta poreznog
obveznika izvješće s podacima dostavljaju nadležnoj ispostavi Porezne uprave
prema njihovom sjedištu.

Članak 3.

(1) Porezni obveznici dostavljaju podatke o stanju zaliha proizvedenim,
uvezenim i isporučenim količinama piva na Obrascu IZ-PI - Izvješće o stanju
zaliha, proizvedenim, uvezenim i isporučenim količinama piva koji je sastavni
dio ovoga Pravilnika.

(2) Mjesečno izvješće iz stavka 1. ovog članka porezni obveznici dostavljaju
nadležnoj ispostavi Porezne uprave do 15. u mjesecu za protekli mjesec.

(3) Na rednom broju 8 Obrasca IZ-PI uključene su i isporučene količine
piva na koje je prilikom uvoza plaćen posebni porez.

(4) Na obrascu iz stavka 1. ovoga članka porezni obveznici dostavljaju
i godišnje izvješće o stanju zaliha, proizvedenim, uvezenim i isporučenim
količinama piva.

(5) Godišnje izvješće iz stavka 4. ovoga članka porezni obveznici dostavljaju
nadležnoj ispostavi Porezne uprave do 31. siječnja tekuće godine za proteklu
godinu.

(6) Uz godišnje izvješće obvezno se dostavljaju i podaci o stanju zaliha
piva prema popisu (inventuri) na dan 31. prosinca prethodne godine.

Članak 4.

(1) Mjesečno izvješće o isporučenim oporezivim količinama piva te obračunatom
i uplaćenom posebnom porezu na pivo podnosi se na Obrascu MI-PI - Mjesečno
izvješće o isporučenim oporezivim količinama piva te obračunatom i uplaćenom
posebnom porezu koji je sastavni dio ovoga Pravilnika.

(2) Mjesečno izvješće na Obrascu MI-PI porezni obveznici dostavljaju
nadležnoj ispostavi Porezne uprave do 15. u mjesecu za protekli mjesec.

(3) Podatak iskazan na rednom broju 1 kolona 4 Obrasca MI-PI mora odgovarati
podatku iskazanom na rednom broju 9 Obrasca IS-PI.

(4) U kolonu 7 Obrasca MI-PI unosi se podatak o posebnom porezu na pivo
koji je uplatio porezni obveznik u izvještajnom mjesecu kao i podatak o
posebnom porezu koji je naplatila carinarnica a odnosi se na isporučene
oporezive količine piva.

(5) Porezni obveznik podnosi na Obrascu MI-PI i godišnje izvješće.

(6) Porezni obveznik podnosi godišnje izvješće iz stavka 5. ovoga članka
nadležnoj ispostavi Porezne uprave do 31. siječnja tekuće godine za proteklu
godinu.

Članak 5.

(1) Proizvođači piva - pivovare i pivari obvezni su ugraditi volumetre
odnosno brojaće na posude za proizvodnju sladovine na mjestu protoka piva
za mjerenje pakovina u proizvodnji i otakanju piva.

(2) Državni zavod za normizaciju i mjeriteljstvo obvezan je za volumetre
i brojaće osigurati ovjerni pečat ili valjanu ovjernicu o udovoljavanju
mjeriteljskim zahtjevima. Valjani ovjerni žig odnosno valjanu ovjernicu
o ispunjenim mjeriteljskim zahtjevima moraju imati i mjerila protoka piva
i brojaći boca ili limenki i baćvi pri punjenju piva u ambalažu ili transportne
cisterne.

(3) Ispostava podrućnog ureda Porezne uprave nadležna prema mjestu proizvodnje
odnosno isporuke piva obvezna je dodatno plombirati mjerila i instalacije
kod proizvodnje i isporuke piva.

Članak 6.

Pivovare i pivari obvezni su voditi evidencije o:

1. proizvedenim količinama vruće (hladne) sladovine (dnevnik kuhanja
prijama hladne sladovine u vreonicama podruma),

2. količini mladog piva na odležavanju (dnevnik prijama piva u ležni
podrum i isporuke dozrelog piva na filtraciju),

3. Količini otočenog piva u ambalažu ili cisterne (izvještaj punionice).

Članak 7.

Ovaj Pravilnik stupa na snagu danom objave u "Narodnim novinama".

Klasa: 410-19/84-01/1006

Urbroj : 513-07/94-1

Zagreb, 29. srpnja 1984.

Ministar financija

**Božo Prka, v. r**.

---

```
Matični broj ili JMBG poreznog obveznika___________________________________________
Naziv poreznog obveznika (tvrtka)
ili ime i prezime poreznog obveznika
(fizičku osobu)______________________________________________________________________
Sjedište i adresa poreznog obveznika _______________________________________________
Broj žiro računa poreznog obveznika ________________________________________________
Područni ured Porezne uprave______________________________________________________
Ispostava Područnog ureda PU______________________________________________________

IZVJEŠĆE O STANJU ZALIHA, UVEZENOM,
PROIZVEDENOM I ISPORUČENOM PIVU ZA RAZDOBLJE
OD____________DO______19______GODINE

OBRAZAC: IZ-PI
___________________________________________________________________________________
        R.br.           Opis                                                            Količina pive
                                                                                        u
                                                                                        hektolitrima
___________________________________________________________________________________
        1               2                                                                       3
___________________________________________________________________________________
        1.      Stanje zaliha na dan_____________19___________
___________________________________________________________________________________
        2.      Proizvedena količina piva
___________________________________________________________________________________
        3.      Uvezena količina piva
___________________________________________________________________________________
        4.      ZBROJ(1+2+3)
___________________________________________________________________________________
        5.      Ukupno isporučena kuličina piva (6+9)
___________________________________________________________________________________
        6.      Isporučena neoporeziva količina piva (7+8)
___________________________________________________________________________________
                Od toga:
___________________________________________________________________________________
        7.      -izvoz piva (čl.15.točka 1.)
___________________________________________________________________________________
        8.      - korištenje piva ta tehničke probe (članak 15.točka 5.)
___________________________________________________________________________________
        9.      Isporučena oporeziva količina piva
___________________________________________________________________________________
        10.     Zalihe piva na dan      __________ 19__________ (4-5)
___________________________________________________________________________________

U ___________________ dana________________19________________godine.

___________________     M.P.            ______________________________________________
Izvješće sastavio-la                                    Potpis ovlaštene osobe poreznog obveznika

Pečat PU        Datum primitka

Matični broj ili JMBG poreznog obveznika___________________________________________
Naziv poreznog obveznika (tvrtka)
ili ime i prezime poreznog obveznika
(fizičku osobu)______________________________________________________________________
Sjedište i adresa poreznog obveznika _______________________________________________
Broj žiro računa poreznog obveznika ________________________________________________
Područni ured Porezne uprave______________________________________________________
Ispostava Područnog ureda PU______________________________________________________

MJESEČNO IZVJEŠĆE O OPOREZIVIM PROIZVEDENIM UVEZENIM KOLIČINAMA PIVA TE OBRAČUNATOM
POSEBNOM POREZU NA PIVO ZA RAZDOBLJE

OD____________DO______________19_____ GODINE

OBRAZAC: MI-PI
___________________________________________________________________________________
R.br.   Opis    Ozn. za Ispor. oporezive Visina posebnog     Obračunata Uplaćena svota Obveza posebnog
                AOP     količine piva u    poreza u kunama i   svota         posebnog       poreza koji dospijeva
                        hektolitrima       lipama po              posebnog  poreza              za uplatu u
                        hektolitru         poreza (4x5)           slijedećem mjesecu           (6-7)
___________________________________________________________________________________
1       2       3       4                       5               6               7               8
___________________________________________________________________________________
1. Pivo         01
___________________________________________________________________________________
U ___________________ dana________________19________________godine.

___________________     M.P.    ______________________________________________
Izvješće sastavio-la                            Potpis ovlaštene osobe poreznog obveznika

```

Pravilnik, NN 59/1994-1072